CELEX: 31983R1305
Language: el
Date: 1983-05-26 00:00:00
Title: Κανονισμός (ΕΟΚ) αριθ. 1305/83 της Επιτροπής της 26ης Μαΐου 1983 που τροποποιεί τον κανονισμό (ΕΟΚ) αριθ. 1754/81 σχετικά με την ελάχιστη ποσότητα σιτηρών που μπορεί να προσκομιστεί στην παρέμβαση στην Ελλάδα

Avis juridique important

|

31983R1305

Κανονισμός (ΕΟΚ) αριθ. 1305/83 της Επιτροπής της 26ης Μαΐου 1983 που τροποποιεί τον κανονισμό (ΕΟΚ) αριθ. 1754/81 σχετικά με την ελάχιστη ποσότητα σιτηρών που μπορεί να προσκομιστεί στην παρέμβαση στην Ελλάδα  

Επίσημη Εφημερίδα αριθ. L 138 της 27/05/1983 σ. 0033 - 0033

***** ΚΑΝΟΝΙΣΜΟΣ (ΕΟΚ) αριθ. 1305/83 ΤΗΣ ΕΠΙΤΡΟΠΗΣ  της 26ης Μαΐου 1983  που τροποποιεί τον κανονισμό (ΕΟΚ) αριθ. 1754/81 σχετικά με την ελάχιστη ποσότητα σιτηρών που μπορεί να προσκομιστεί στην παρέμβαση στην Ελλάδα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1451/82 (2), και ιδίως το άρθρο 7 παράγραφος 5 και το άρθρο 8 παράγραφος 4,  την πράξη προσχώρησης της Ελλάδας, και ιδίως το άρθρο 73,  τον κανονισμό (ΕΟΚ) αριθ. 124/83 του Συμβουλίου της 17ης Ιανουαρίου 1983 για την παράταση της περιόδου που προβλέπεται στο άρθρο 73 παράγραφος 1 της πράξης προσχώρησης του 1979 (3),  Εκτιμώντας:  ότι ο κανονισμός (ΕΟΚ) αριθ. 1754/81 της Επιτροπής της 30ής Ιουνίου 1981 που προβλέπει παρέκκλιση από τους κανονισμούς (ΕΟΚ) αριθ. 1569/77 και (ΕΟΚ) αριθ. 1629/77 όσον αφορά την ελάχιστη ποσότητα σιτηρών που μπορεί να αναλάβει ο ελληνικός οργανισμός παρέμβασης (4) καθόρισε αυτήν την ποσότητα σε 10 τόνους όσον αφορά τον μαλακό σίτο, τη σικάλη, το κριθάρι και τον αραβόσιτο, ώστε να ληφθεί υπόψη η ιδιαίτερη δομή της ελληνικής γεωργίας και να της επιτραπεί να προσαρμοστεί· ότι η παρέκκλιση που επέτρεψε ο κανονισμός (ΕΟΚ) αριθ. 1754/81 έληξε στις 31 Δεκεμβρίου 1982·  ότι η δομή της ελληνικής γεωργίας δεν έχει ακόμη εξελιχθεί αρκετά, ώστε να επιτρέπει στους γεωργούς αυτής της χώρας να εφαρμόζουν τους κοινοτικούς κανόνες· ότι, συνεπώς, πρέπει να παραταθεί έως το τέλος του έτους 1983 η παρέκκλιση που προβλέπει ο κανονισμός (ΕΟΚ) αριθ. 1754/81·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 του κανονισμού (ΕΟΚ) αριθ. 1754/81 η ημερομηνία « 31 Δεκεμβρίου 1982» αντικαθίσταται από την ημερομηνία «31 Δεκεμβρίου 1983».  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 26 Μαΐου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 164 της 14. 6. 1982, σ. 2.  (3) ΕΕ αριθ. L 17 της 21. 1. 1983, σ. 1.  (4) ΕΕ αριθ. L 175 της 13. 7. 1981, σ. 22.